
 Saeimas Budžeta un finanšu (nodokļu) komisijai

Paziņošanai eAdresē




	Par apropriācijas pārdali



· [bookmark: _Hlk200530793][bookmark: _Hlk208923079]Saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 59. pantu,[footnoteRef:2] Likuma par budžetu un finanšu vadību 9. panta trīspadsmitās divi prim daļas 1. punktu[footnoteRef:3] un trīspadsmitās trīs prim daļas 3. punktu,[footnoteRef:4] un Ministru kabineta 2026. gada 20. oktobra rīkojumu Nr. 668 (prot. Nr. 59  11. §) "Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām" (turpmāk – MK rīkojums), lai nodrošinātu valsts funkciju izpildi lietisko pierādījumu un arestētās mantas, administratīvo pārkāpumu lietās izņemtās mantas un valstij piekritīgās mantas (turpmāk – izņemtā manta) pārvaldīšanas jomā, lūdzam atļaut 2026. gadā Iekšlietu ministrijai pārdalīt finansējumu 371 465 euro apmērā, lai segtu izdevumus, kas saistīti ar izņemtās mantas pārņemšanu, glabāšanu, realizāciju vai iznīcināšanu, tai skaitā: [2:  59. pants. Finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām ir tiesības veikt apropriācijas pārdali citiem mērķiem no prioritārajiem pasākumiem 2024.—2026. gadam, 2025.—2027. gadam un 2026.—2028. gadam piešķirtā finansējuma, ja tam nav negatīvas ietekmes uz vispārējās valdības budžeta strukturālo bilanci, ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali.
]  [3:  (132) Finanšu ministram ir tiesības veikt šā panta trīspadsmitās daļas 1. punktā minētās apropriāciju pārdales starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot šādus nosacījumus:
1) kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas vienlaikus pārsniegtu piecus procentus no programmai (apakšprogrammai) apstiprinātās gada apropriācijas apjoma un vērtību 100 000 euro;
]  [4:  (133) Šā panta 13.2 daļas nosacījumi neattiecas uz:
3) apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram valsts budžeta likumā kārtējam gadam noteiktās apropriācijas ietvaros, ja ir pieņemts Ministru kabineta lēmums par apropriācijas pārdali. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali;] 

· 1. samazināt finansējumu 269 697 euro apmērā budžeta apakšprogrammā 06.01.00 "Valsts policija" Valsts policijas transportlīdzekļos esošās transportlīdzekļu valsts reģistrācijas numura zīmes nolasīšanas iekārtas izgūto datu uzlabošanai un uzturēšanai, kā arī Valsts policijas uzdevumu izpildei nepieciešamā autoparka atjaunošanai un uzturēšanai un palielināt finansējumu 269 697 euro apmērā budžeta apakšprogrammā 40.03.00 "Lietiskie pierādījumi un izņemtā manta";
· 2. samazināt finansējumu 101 768 euro apmērā budžeta programmā 43.00.00 "Finanšu izlūkošanas dienesta darbība" 2024.–2026. gada prioritārajam pasākumam "Par Eiropas Savienības tiesību aktos atļautajiem izņēmumiem sankciju piemērošanā un Latvijas kompetentajām iestādēm šo izņēmumu piemērošanā" un palielināt finansējumu 101 768 euro apmērā budžeta apakšprogrammā 40.03.00 "Lietiskie pierādījumi un izņemtā manta".
Detalizētu informāciju par apropriācijas pārdali skatīt pielikumā pievienotajā Iekšlietu ministrijas vēstulē un MK rīkojuma anotācijā.
· Šāda apropriācijas pārdale iespējama, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.
Lūdzam atļaut veikt iepriekšminēto apropriācijas pārdali.
Iepriekšminētā apropriācijas pārdale neietekmēs valsts konsolidētā budžeta finansiālo bilanci.


Pielikumā: 
1. Ministru kabineta 2026. gada 20. oktobra rīkojuma Nr. 668 "Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām" izdruka uz 1 lp.;
2. Tiesību akta projekta "Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām" sākotnējās ietekmes (ex-ante) novērtējuma ziņojuma (anotācijas) un tā pielikumu izdrukas uz 16 lp.; 
3. Iekšlietu ministrijas 2026. gada 20. oktobra vēstules Nr. 1-25/2829/26 (e-dokuments) kopija uz 6 lp.

